
A R E N D U S O S A K O N D

Vastavalt nimekirjale






22.10.2026 nr 26/7-1.2/31
Härmamäe maa-ala Soldina külas 
üldplaneeringut muutva detailplaneeringu 
lähteseisukohtade kohta ettepanekute küsimine
Käesolevaga edastame planeerimisseaduse § 81 lg 1 alusel Härmamäe maa-ala Soldina külas üldplaneeringut muutva detailplaneeringu (edaspidi detailplaneering) lähteseisukohad ettepanekute esitamiseks (detailplaneeringu algatamise korralduse nr 465 lisa 2). Dokumentidega on võimalik tutvuda Narva-Jõesuu linna veebilehel.

Maa-ja Ruumiamet võib määrata täiendavad asutused ja isikud, kellega tuleb teha koostööd või keda tuleb kaasata (planeerimisseadus § 81 lg 3).

Palume esitada vastus 30 päeva jooksul alates käesoleva kirja kättesaamisest.
Detailplaneering oli algatatud Narva-Jõesuu Linnavalitsuse 20.10.2026 korraldusega nr 465. Detailplaneeringu ala hõlmab Härmamäe kinnistut (85101:003:0021), Andre kinnistut (85101:003:0487), Härmamäe alajaam kinnistut (85101:003:0179) ja lähiala, mis on vajalik juurdepääsude tagamiseks 13148 Narva-Arumäe tee T1 (85101:003:0254) ja vajadusel Härmamäe tee (85101:003:1031). Planeeritava ala suurus on u 14,5 ha. Detailplaneeringu eesmärk on Narva-Jõesuu linna Soldina külas asuva Härmamäe kinnistu jagamine kruntideks ning ehitusõiguse määramine väikeelamumaa kruntidele üksik- ja/või paariselamute rajamiseks. Samuti on eesmärk määrata haljastuse, tehnovõrkude ja -rajatiste ning juurdepääsuteede lahendus. Detailplaneeringu eesmärgid võivad planeeringu koostamise käigus täpsustuda. Detailplaneering on kehtiva üldplaneeringut muutev maakasutuse juhtotstarbe muutmise osas.

